**Zmluva o poskytovaní služieb č.**

uzavretá podľa ust. § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „zmluva“)

**medzi**

**Objednávateľom:**

Názov: **Slovenská agentúra životného prostredia**Sídlo: Tajovského 28, 975 90 Banská Bystrica   
IČO: 00 626 031

DIČ: 2021125821

IČ DPH: SK 2021125821  
Bankové spojenie: Štátna pokladnica   
IBAN: SK37 8180 0000 0070 0038 9214

SK15 8180 0000 0070 0038 9222

Zastúpený:RNDr. Richard Müller, PhD., generálny riaditeľ

Kontaktná osoba: ............................................................................

(ďalej len ako „objednávateľ“)

**a**

**Poskytovateľom:**

Obchodné meno: ..............................................................

Sídlo: ..............................................................

IČO: ..............................................................

DIČ: ..............................................................

IČ DPH: ..............................................................

Bankové spojenie: ..............................................................

IBAN: ..............................................................

Zastúpený: ..............................................................

Kontaktná osoba: .............................................................

(ďalej len ako „poskytovateľ“)

**Preambula**

Táto zmluva sa uzatvára ako výsledok verejného obstarávania na predmet zákazky s názvom:

**"Technicko-organizačné zabezpečenie medzinárodnej konferencie**

**– Znečistené územia 2019“**

**Článok I.**

**Predmet zmluvy**

1. Predmetom tejto zmluvy je poskytnutie služieb poskytovateľom pre objednávateľa na technicko - organizačné zabezpečenie:

**"Technicko-organizačné zabezpečenie medzinárodnej konferencie**

**– Znečistené územia 2019“**

2. Poskytovateľ je povinný poskytnúť služby v zmysle Prílohy č. 1 tejto zmluvy (Opis predmetu zákazky).

**Článok II.**

**Čas a miesto plnenia**

1. Poskytovateľ je povinný poskytovať služby v termíne uvedenom v zmysle Prílohy č. 1 tejto zmluvy.
2. Služby uvedené v Prílohe č. 1 tejto zmluvy je poskytovateľ povinný poskytnúť v priestoroch podľa miesta konania v zmysle Prílohy č. 1 tejto zmluvy: .....................................................................................
3. Objednávateľ sa zaväzuje nahlásiť poskytovateľovi presný počet zúčastnených osôb v lehote najneskôr 3 pracovné dni pred konaním podujatia, bez toho, aby poskytovateľ objednávateľovi účtoval storno poplatky.

**Článok III.**

**Cena a platobné podmienky**

1. Cena za poskytnutie služieb v zmysle Prílohy č. 1 tejto zmluvy je zmluvnými stranami dohodnutá ako cena najvyššia, a tovo výške .............. EUR bez DPH. Výška 20% DPH je ........... **Celková cena vrátane DPH** je stanovená vo výške................EUR ( slovom.....................). Rozpis cien za jednotlivé služby je uvedený **v prílohe č.2** tejto zmluvy.
2. Objednávateľ je povinný cenu dohodnutú v článku III. ods. 1 tejto zmluvy zaplatiť poskytovateľovi na základe faktúry poskytovateľa doručenej objednávateľovi. Poskytovateľ je oprávnený vystaviť objednávateľovi faktúru za zabezpečenie služieb uvedených v Prílohe č. 1 tejto zmluvy do 15 dní odo dňa ukončenia podujatí v termínoch, v zmysle Prílohy č. 1 tejto zmluvy.
3. V zmysle článku III. ods. 2 tejto zmluvy je poskytovateľ oprávnený fakturovať len objednávateľom skutočne čerpané služby poskytnuté poskytovateľom, t. j. cena dohodnutá v článku III. ods. 1 tejto zmluvy bude znížená na cenu za skutočne poskytnuté služby, ak cena za takto poskytnuté služby nedosahuje cenu dohodnutú v článku III. ods. 1 tejto zmluvy.
4. Objednávateľ neposkytne poskytovateľovi žiadne zálohové platby na poskytnutie služieb uvedených v Prílohe č. 1 tejto zmluvy.
5. Lehota splatnosti faktúry vystavenej poskytovateľom za poskytnutie služieb uvedených v zmysle Prílohy č. 1 tejto zmluvy je stanovená na 30 dní od dátumu jej doručenia objednávateľovi.
6. Poskytovateľ predloží objednávateľovi originály faktúry v troch vyhotoveniach.
7. Faktúra musí mať tieto náležitosti:

* označenie zmluvných strán, obchodné meno, adresu, sídlo, IČO, DIČ,IČ DPH,
* názov a číslo zmluvy,
* názov projektu: Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie peňažného ústavu a číslo účtu na ktorý sa má platiť, konštantný a variabilný symbol,
* označenie osoby, ktorá faktúru vystavila,
* pečiatku a podpis zodpovedného zástupcu poskytovateľa.

1. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju poskytovateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok IV.**

**Práva a povinnosti zmluvných strán**

1. Poskytovateľ je povinný poskytnúť služby uvedené v článku I. tejto zmluvy riadne a včas a v rozsahu dohodnutom v tejto zmluve pre počet osôb upresnených objednávateľom v zmysle tejto zmluvy.
2. Poskytovateľ je povinný poskytnúť objednávateľovi všetky relevantné informácie o službách a aktuálnych cenách služieb, ktoré sú predmetom tejto zmluvy.
3. Poskytovateľ je oprávnený fakturovať objednávateľovi len objednávateľom skutočne čerpané služby poskytnuté poskytovateľom, a to v zmysle platobných podmienok dohodnutých v článku III. tejto zmluvy.
4. Objednávateľ je povinný za riadne a včas poskytovateľom poskytnuté služby po doručení faktúry vystavenej a doručenej za podmienok a spôsobom uvedeným v tejto zmluve zaplatiť poskytovateľovi cenu dohodnutú v článku III. ods. 1 tejto zmluvy.
5. Objednávateľ je povinný upresniť poskytovateľovi presný počet osôb, ktoré sa na konkrétnom podujatí vykonávanom v zmysle článku I. tejto zmluvy zúčastnia, a to najneskôr 3 pracovné dni pred jeho plánovaným konaním.

**Článok V.**

**Porušenie platobných podmienok a zmluvná pokuta**

1. Zmluvné strany sa dohodli, že v prípade omeškania objednávateľa s úhradou faktúry za riadne a včas poskytnuté služby uvedené v článku I. ods. 3 písm. c), d) a e) tejto zmluvy, je objednávateľ povinný zaplatiť poskytovateľovi úrok z omeškania za každý aj začatý deň omeškania s platbou splatnej faktúry v zmysle Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
2. V prípade, ak poskytovateľ neposkytne služby uvedené v článku I. tejto zmluvy riadne a včas v požadovanom rozsahu, kvalite a termíne dohodnutých v tejto zmluve, je poskytovateľ povinný zaplatiť objednávateľovi zmluvnú pokutu vo výške 500 EUR za každé jednotlivé porušenie zmluvných povinností poskytovateľom, a to najneskôr do 5 dní odo dňa jej uplatnenia objednávateľom u poskytovateľa.
3. Vznikom povinnosti poskytovateľa zaplatiť zmluvnú pokutu ani jej skutočným zaplatením nie je dotknutý nárok objednávateľa na náhradu škody, ktorá mu vznikla porušením povinnosti poskytovateľa a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava**.**

**Článok VI.**

**Trvanie zmluvy**

1. Táto zmluva sa uzatvára na dobu určitú v zmysle čl. II ods. 1 tejto zmluvy,  pričom jej platnosť trvá najneskôr do splnenia všetkých záväzkov oboch zmluvných strán.

**Článok VII.**

**Skončenie zmluvy**

1. Táto zmluva končí uplynutím doby, na ktorú bola dojednaná a splnením povinností oboch zmluvných strán.
2. Túto zmluvu je možné ukončiť vzájomnou dohodou zmluvných strán. Dohoda musí mať písomnú formu a musí byť podpísaná obidvomi zmluvnými stranami. Zmluva v tomto prípade končí dňom určeným v dohode.
3. Zánikom tejto zmluvy nezaniká právo zmluvných strán na zaplatenie pohľadávok vzniknutých na základe tejto zmluvy, ako ani právo objednávateľa na náhradu škody spôsobenú porušením zmluvnej povinnosti poskytovateľa riadne a včas zabezpečiť služby uvedené v článku I. tejto zmluvy v rozsahu a za podmienok dohodnutých v tejto zmluve.

**Článok VIII.**

**Zodpovednosť za škodu**

1. V prípade porušenia povinnosti vzniknutej na základe tohto záväzkového vzťahu, je zmluvná strana, ktorá porušila svoje povinnosti v zmysle tejto zmluvy povinná nahradiť škodu tým spôsobenú druhej zmluvnej strane, okrem prípadu ak preukáže, že porušenie povinnosti bolo spôsobené okolnosťami vylučujúcimi zodpovednosť.

**Článok IX.**

**Doručovanie**

1. Všetky písomnosti týkajúce sa právnych vzťahov založených medzi zmluvnými stranami touto zmluvou sa doručujú:
   1. poštou,
   2. treťou osobou oprávnenou doručovať zásielky,
   3. osobne.
2. Písomnosti týkajúce sa právnych vzťahov založených medzi zmluvnými stranami touto zmluvou sa doručujú doporučene na adresu zmluvnej strany uvedenú v tejto zmluve. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
3. Ak zmluvná strana neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri. Pri takomto doručení platí v celom rozsahu ods. 3 tohto článku.
5. Písomnosť doručovaná osobne sa považuje za doručenú dňom, kedy zmluvná strana zásielku

prevzala alebo dňom, kedy odmietla písomnosť prevziať.

**Článok X.**

**Kontrola a audit**

1**.** Poskytovateľ je povinný strpieť výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, a to osobami oprávnenými na výkon kontroly/auditu, ktorými sú:

a)            Ministerstvo životného prostredia SR a ním poverené osoby,

b)            Útvar vnútorného auditu Ministerstva životného prostredia SR / Útvar vnútornej kontroly SAŽP a nimi poverené osoby,

c)            Najvyšší kontrolný úrad SR a ním poverené osoby,

d)            Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,

e)            Splnomocnení zástupcovia Európskej Komisie a Európskeho dvora audítorov,

f)             Orgán zabezpečujúci ochranu finančných záujmov EÚ,

g)            Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok XI.**

**Záverečné ustanovenia**

1. Zmluvné strany dohodli, ako podmienku platnosti tejto zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi zmluvnými stranami.
2. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami.
3. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.
4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.
5. Táto zmluva je vyhotovená v piatich vyhotoveniach, z ktorých objednávateľ obdrží tri vyhotovenia a poskytovateľ dve vyhotovenia.
6. Zmluvné strany týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
7. Zmluva nadobúda platnosť dňom neskoršieho podpisu Zmluvných strán a účinnosť v súlade s § 47a ods. 1 zákona č. 40/1964 Zb. Občiansky zákonník nadobúda kalendárnym dňom nasledujúcim po dni jej zverejnenia Objednávateľom v Centrálnom registri zmlúv vedenom Úradom vlády Slovenskej republiky.

Prílohy: Príloha č. 1 – Opis predmetu zmluvy

Príloha č. 2 – Cenová špecifikácia

Za objednávateľa v Banskej Bystrici

dňa .................

.....................................................

RNDr. Richard Müller, PhD., generálny riaditeľ

Za poskytovateľa v

dňa................

.....................................................

Slovenská agentúra životného prostredia

Príloha č. 1 – Opis predmetu zmluvy

**1.Technicko-organizačné zabezpečenie medzinárodnej konferencie – Znečistené územia 2019**

**Názov predmetu zákazky**

MEDZINÁRODNÁ KONFERENCIA ZNEČISTENÉ ÚZEMIA 2019

**Opis predmetu zákazky**

Predmetom zákazky je technicko-organizačné zabezpečenie 3-dňovej medzinárodnej (slovensko-českej) konferencie Znečistené územia.

Medzinárodná konferencia sa zameriava na problematiku znečistených území vrátane ich sanácií. Program konferencie sa plánuje na 3 dni s cieľom výmeny odborných vedomostí a skúseností s dôrazom na vývoj v oblasti právnych noriem, trvalo udržateľných sanačných technológií a ich konkrétne využitie v praxi, na analýzu rizika znečisteného územia, na pokrok v oblasti informačných systémov, na medzinárodné projektové a reportingové aktivity a iné.

**Presná kvalitatívna a kvantitatívna špecifikácia predmetu zákazky**

Na konferencii sa predpokladá účasť cca 100 odborníkov. Ide najmä o odborníkov v oblasti EZ z rôznych štátnych i súkromných inštitúcií a spoločností, akademickú verejnosť, predstaviteľov štátnej správy a miestnej samosprávy (verejná správa), predstaviteľov neziskových organizácií.

Súčasťou konferencie je aj posterová sekcia. V predvečer konferencie sa plánuje odborno-spoločenský sprievodný program (exkurzia).

*Predpokladané miesto konania*: Piešťany

*Termín*: 19. – 21. jún 2019

*Predpokladaný počet účastníkov*: cca 100

*POŽIADAVKY NA KONFERENCIU*

*Zabezpečenie ubytovacích služieb*

* priamo v mieste konania konferencie
* kategória hotela min. 3\*,
* v jednolôžkových izbách, resp. dvojlôžkových izbách s možnosťou ubytovania 1 osoby na izbe,
* ubytovanie na 3 noci,
* Prvú noc (deň pred konferenciou) bude ubytovaných cca 25 osôb (check-in 18. 06. 2019),
* 2. a 3. noc bude ubytovaných po cca 100 osôb (check-in 19. 06. 2019, check-out 21. 06. 2019),
* spolu ide o cca 225 nocľahov počas 3 nocí (25 + 100 + 100).

*Zabezpečenie stravovacích služieb*

* 0. deň konferencie: 1 × večera pre cca 25 osôb,
* 1. deň konferencie: 1 × raňajky pre cca 25 osôb, 1 × obed pre cca 25 osôb, 1 × coffee break pre cca 100 osôb a 1 × večera pre cca 100 osôb,
* 2. deň konferencie: 1 × raňajky, 1 × obed, 2 × coffee break a 1 × večera – všetko pre cca 100 osôb,
* 3. deň konferencie: 1 × raňajky, 1 × coffee break, 1 × obed – všetko pre cca 100 osôb.

RAŇAJKY

* 3 × celkovo počas konferencie –
* 1. deň konferencie pre cca 25 osôb,
* 2. deň pre cca 100 osôb
* 3. deň pre cca 100 osôb,
* t. j. spolu cca 225 raňajok (25 + 100 + 100).
* Menu formou teplého a studeného bufetu vrátane teplých a studených nápojov – káva, čaj, džús alebo fresh.

OBED

* 3 × celkovo počas konferencie –
* 1. deň pre cca 25 osôb,
* 2. deň pre cca 100 osôb,
* 3. deň pre cca 100 osôb,
* t. j. spolu cca 225 obedov počas konferencie (25 + 100 + 100).
* Menu formou teplého a studeného bufetu – výber minimálne z 2 teplých polievok a troch teplých hlavných jedál, z toho sú dve mäsité a jedno bezmäsité (zeleninové, múčne, ryba) vrátane príloh, zeleninových/ ovocných šalátov a dezertu (zákusok, ovocie) + 0,33 l nealkoholický nápoj na osobu. Celková porcia mäsa na 1 osobu v surovom stave má byť min. 150 g a môže byť rozdelená do viacerých druhov pokrmov/porcií.

OBČERSTVENIE (coffee break)

* 4 × celkovo počas konferencie –
* 1. deň 1 × pre cca 100 osôb,
* 2. deň 2 × pre cca 100 osôb,
* 3. deň 1 × pre cca 100 osôb,
* t. j. cca 400 ks (100 + 2 × 100 + 100).
* Menu: Káva – presso alebo ekvivalent, smotana do kávy, hygienicky balený cukor ku káve aj k čaju, porciovaný med, čaj (výber z balených porciovaných čajov – mix čajov: zelený, ovocný, čierny, bylinkový), horúca voda, porcie citrónu k čaju, minerálka 1 ks/osoba: jemne perlivá + perlivá – cca 2 × 100 ks po 0,33 l, minerálka neperlivá – cca 2 × 100 ks po 0,33 l, čerstvé slané a/alebo sladké pečivo (kanapky, koláčiky, chlebíčky...) v počte 2 ks na osobu počas 1 občerstvenia (spolu min. 100 g/osoba/občerstvenie) + ovocie a pod.
* Občerstvenie počas poobedia 1. dňa musí zohľadniť postupný príchod hostí a zodpovedajúca časť občerstvenia (cca 50 %) sa bude podávať na exkurzii v rámci welcome drinku, t. j. na odbornom sprievodnom programe konferencie.

VEČERA

* 3 × celkovo počas konferencie –
* 0. deň pred konferenciou pre cca 25 osôb,
* 1. deň pre cca 100 osôb,
* 2. deň pre cca 100 osôb,
* t. j. cca 225 večerí počas konferencie (25 + 100 + 100).
* Menu formou teplého a studeného bufetu, odporúča sa: polievka alebo predjedlo a výber z troch teplých hlavných jedál, z toho sú 2 mäsité a jedno bezmäsité (zeleninové, múčne, ryba) vrátane príloh, zeleninových a/alebo ovocných šalátov a dezertu (zákusok, ovocie, ...) + 0,33 l nealkoholický nápoj na osobu. Celková porcia mäsa na 1 osobu v surovom stave má byť 150 g a môže byť rozdelená do viacerých druhov pokrmov.
* Večera na 2. deň má mať slávnostné, t. j. rozšírené menu o následný studený catering formou finger food (drobné porcie pestrých chuťoviek) a o nápojový bufet pre cca 100 osôb.

*Prenájom priestorov*

* 1 prednášková miestnosť s kapacitou minimálne 100 miest,
* Prenájom na dva dni,
* Vybavenie miestnosti stoličkami a stolmi na písanie – usporiadanie formou školského sedenia,

predsedníckym stolom pre 5 osôb a rečníckym pultom pre lektorov,

* Vybavenie miestnosti požadovanou prezentačnou technikou,
* Priestor primeranej veľkosti v blízkosti prednáškových miestností na podávanie občerstvenia (coffee break),
* Priestor a plochy na plagátovú prezentáciu (napr. stojany a panely) – pôjde o cca 30 plagátov so šírkou min. 70 cm a výškou 100 cm a 5 ks roll-upov s rozmermi 100 × 200 cm, plagátové prezentácie sa môžu umiestniť v rámci priestoru na coffee break,
* 1 uzamykateľná miestnosť pre organizátorov konferencie na uskladnenie materiálov a pomôcok.

*Prenájom prezentačnej techniky*

* dataprojektor, notebook, premietacie plátno alebo veľkoplošné obrazovky, vhodný aj väčší kontrolný monitor pre prednášajúceho,
* ozvučenie miestností a min. 3 mikrofóny, z toho 1 prenosný,
* pripojenie na internet, najlepšie vysokorýchlostné,
* cca 30 prezentačných panelov alebo stojanov s panelmi s minimálnymi rozmermi 70 × 100 cm na plagátové prezentácie alebo iné vhodné plochy na ich vylepenie,
* personálne zabezpečenie obsluhy techniky a technického priebehu programu,
* Realizácia nahrávky priebehu jej odborného programu konferencie a vystavenie nahrávky na internetovej stránke konferencie (stream) v dĺžke cca 5 hodín.

*Zabezpečenie exkurzie*

* plne klimatizovaný autobus s počtom miest na sedenie pre cca 50 osôb na zabezpečenie exkurzie v rámci 1. dňa konferencie popoludní (vzdialenosť cca 2 × 75 km, stojné max. 3 h),
* zabezpečenie sprievodcovských služieb a vstupného počas exkurzie, malé občerstvenie na mieste konania exkurzie (welcome drink) vrátane príslušného servisu a personálu. Občerstvenie sa poskytne ako studený bufet formou finger food (drobné porcie pestrých chuťoviek) a o nápojový bufet (minerálka džús) pre cca 50 osôb (počet účastníkov exurzie).

*Súčasťou komplexného zabezpečenia konferencie je aj*

* zabezpečenie výroby a inštalácie bannera konferencie s rozmermi cca 1 × 3 m,
* zabezpečenie vytlačenia a inštalácie informačného systému konferencie (visačky s menom (badge), program, plagáty, navigačné tabuľky, ...),
* spolupráca s manažérom konferencie pri akvizícii účastníkov konferencie (rozposielanie pozvánok e-mailom, zhromažďovanie prihlášok zaslaných cez on-line registráciu na stránke konferencie a zodpovednosť za evidenciu počtu služieb (strava, ubytovanie), priebežná e-mailová komunikácia s účastníkmi konferencie a poskytovanie informácií o konferencii), príprava a zabezpečenie sprievodného a spoločenského programu v súčinnosti s manažérom konferencie,
* personálne zabezpečenie, ktoré poskytne servis pri registrácii (min. 2 osoby): poskytovanie informácií a podpis prezenčných listín účastníkov v 2 origináloch pre potreby projektu,
* zabezpečenie posterovej sekcie (rozostavenie stojanov, zarámovanie, vyvesenie plagátov) a pod.
* realizácia informačného systému v mieste konania konferencie (plagáty, smerové tabuľky),
* zabezpečenie prezenčných listín (príprava, zostavenie, tlač, podpisy) v 2 exemplároch (origináloch), prezenčné listiny na exkurziu budú osobitne takisto v 2 origináloch,
* zabezpečenie fotodokumentácie odborného a sprievodného programu konferencie, fotografie budú v kvalite použiteľnej na tlač publikácií. Budú priebežne dokumentovať priebeh celej konferencie. Počet fotozáberov: max. 300/konferencia,
* realizácia nahrávky priebehu odborného programu konferencie a online vystavenie nahrávky na internetovej stránke konferencie (stream) v trvaní max. 5 hodín.

**Ďalšie požiadavky a informácie**

Ďalšie informácie a požiadavky objednávateľa

* Miesto konania a termín konania konferencie sú záväzné a je potrebné ich dodržať,
* Pod počtom účastníkov konferencie sa rozumie celkový počet návštevníkov vrátane prednášajúcich a programovo-organizačných pracovníkov SAŽP, tento počet nezahŕňa organizačných pracovníkov dodávateľa služieb,
* Na konferencii sa vyžaduje osobná prítomnosť min. 1 zástupcu/organizačného pracovníka dodávateľa služieb, ktorý bude operatívne zabezpečovať organizačné záležitosti počas konferencie. Komunikácia so subdodávateľom (poskytovateľom ubytovacích, stravovacích a ďalších služieb) je súčasťou zmluvných povinností dodávateľa služieb,
* Úroveň vybratého hotela/miesta konania musí zodpovedať medzinárodnému charakteru konferencie,
* Objednávateľ má právo odmietnuť ponúknuté služby (napr. výber hotela a pod.), ak nezodpovedajú jeho požiadavkám a úrovni konferencie a požiadať o novú vhodnejšiu ponuku,
* Do miesta konania konferencie sa vyžaduje dobré dopravné spojenie,
* Objednávateľovi sa umožní úprava priestorov a inštalácia výstav v popoludňajších hodinách deň pred konaním odborného programu konferencie (19.06.2019),
* V areáli zariadenia, v ktorom sa koná konferencia, sa vyžaduje možnosť bezplatného parkovania jej účastníkov a parkovania autobusu na zabezpečenie nástupu a výstupu účastníkov sprievodného programu,
* Súčasťou ceny za ubytovanie je aj daň z ubytovania,
* V celom zariadení – mieste konania konferencie – sa vyžaduje bezplatné kvalitné, najlepšie vysokorýchlostné pripojenie na internet,
* Spresnenie počtu prihlásených osôb na zabezpečenie ubytovacích služieb vrátane raňajok pred konaním konferencie je súčasťou povinností dodávateľa,
* Spresniť počty ostatných stravovacích služieb (občerstvenie, obedy, večere) podľa skutočného počtu účastníkov je súčasťou povinností dodávateľa služieb vo vzťahu k hotelu,
* Objednávateľ si vyhradzuje právo na zmenu programu (obsahovú či časovú a pod.) z objektívnych dôvodov. V prípade takýchto okolností je objednávateľ oprávnený operatívne presunúť jednotlivé služby podľa potreby pri zachovaní celkovej objednanej dodávky služieb čo do počtu a kvality v rámci zmluvne dohodnutého finančného rámca konferencie. Ide najmä o presun počtov porcií medzi jednotlivými stravovacími službami,
* Čas podávania stravy sa prispôsobí reálnemu priebehu programu konferencie,
* Menu sa schváli po potvrdení miesta konania konferencie, menu musí rešpektovať požiadavku na prípadné diétne obmedzenia účastníkov (vegetariánska, bezlepková strava a pod.), čo sa spresní e-mailom najneskôr do 24 hod. pred začiatkom konferencie,
* Minerálky sa počas prestávok (coffee break) podávajú v sklenených fľašiach neotvorené, otvárať sa budú podľa potreby,
* Nápoje sa budú servírovať do nápojového skla, nie do jednorazových plastových pohárov,
* Dodávateľ služieb bude fakturovať len skutočne čerpané služby, ich predpokladaný maximálny rozsah upravuje zmluva,
* Nároky zo strany dodávateľa na finančné plnenie nad rámec zmluvy nebudú objednávateľom uznané – služby poskytnuté počas konferencie a dodatočne pri fakturácii vyhodnotené dodávateľom ako nadštandardné nad rozsah zmluvy bude znášať voči tretej strane výlučne dodávateľ služieb,
* Odborný a spoločenský sprievodný program konferencie sa bude pripravovať v úzkej súčinnosti s manažérom konferencie a podlieha jeho schváleniu.
* Pri príprave grafických materiálov konferencie sa musí rešpektovať dizajn manuál SAŽP: <http://www.sazp.sk/app/cmsFile.php?disposition=i&ID=4> a manuál publicity OP KŽP: <http://www.op-kzp.sk/informovanost-komunikacia/manual-pre-informovanie-a-komunikaciu/>

Príloha č. 2 Cenová špecifikácia

***1.Technicko-organizačné zabezpečenie medzinárodnej konferencie – Znečistené územia 2019***

***Návrh na plnenie kritéria***

|  |
| --- |
| **Technicko-organizačné zabezpečenie medzinárodnej konferencie – Znečistené územia 2019**  **Termín konania: 19. – 21. jún 2019**  **Lokalita: Piešťany** |

|  |  |  |  |  |  |
| --- | --- | --- | --- | --- | --- |
| **Druh služby** | **Predpokladaný počet osôb spolu za požadované dni** | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Zabezpečenie ubytovacích služieb - ubytovanie počas 1 noci pre max. 25 osôb | 25 |  |  |  |  |
| Zabezpečenie ubytovacích služieb - ubytovanie počas 2 nocí pre max. 100 osôb | 100 |  |  |  |  |
| Raňajky pre 25 osôb v 1. Deň konferencie | 25 |  |  |  |  |
| Raňajky pre 100 osôb v 2. Deň konferencie | 100 |  |  |  |  |
| Raňajky pre 100 osôb v 3. Deň konferencie | 100 |  |  |  |  |
| Obed pre 25 osôb v 1. Deň konferencie | 25 |  |  |  |  |
| Obed pre 100 osôb v 2. Deň konferencie | 100 |  |  |  |  |
| Obed pre 100 osôb v 3. Deň konferencie | 100 |  |  |  |  |
| Občerstvenie - coffee break | 100 |  |  |  |  |
| Občerstvenie - coffee break | 100 |  |  |  |  |
| Občerstvenie - coffee break | 100 |  |  |  |  |
| Občerstvenie - coffee break | 100 |  |  |  |  |
| Večera pre 25 osôb v 0.deň konferencie | 25 |  |  |  |  |
| Večera pre 100 osôb v 1. deň konferencie | 100 |  |  |  |  |
| Večera pre 100 osôb v 2. deň konferencie | 100 |  |  |  |  |
| **Druh služby** | **Predpokladaný počet osôb spolu za požadované dni** | **-** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Prenájom priestorov na 2 dni | 100 |  |  |  |  |
| Prenájom techniky na 2 dni | - |  |  |  |  |
| **Druh služby** | **Predpokladaný počet osôb spolu za požadované dni** | **-** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Autobusová preprava počas exkurzie (2x75km + 3h stojné) | 50 |  |  |  |  |
| Zabezpečenie sprievodcovských služieb počas exkurzie | - |  |  |  |  |
| Zabezpečenie vstupného počas exkurzie | 50 |  |  |  |  |
| Zabezpečenie občerstvenia na mieste konania exkurzie vrátane príslušného servisu a personálu | 50 |  |  |  |  |
| **Druh služby** | - | **-** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Zabezpečenie výroby a inštalácie bannera | - | **-** |  |  |  |
| Zabezpečenie vytlačenia a inštalácie informačného systému konferencie | - | **-** |  |  |  |
| Personálne zabezpečenie podľa opisu zákazky | - | **-** |  |  |  |
| Zabezpečenie fotodokumentácie | - | **-** |  |  |  |
| Realizácia nahrávky priebehu odborného programu konferencie a online vystavenie nahrávky na internetovej stránke konferencie | - | **-** |  |  |  |
| **Celková cena v EUR** | | |  |  |  |

(ceny požadujeme zaokrúhliť na dve desatinné miesta)

***Cena musí zahŕňať všetky potrebné nákladové položky pre uskutočnenie predmetu zákazky vrátane dane z ubytovania.***

Miesto: ................................... Štatutárny orgán (konateľ):

Dátum: ................................

.......................................................

pečiatka a  podpis oprávnenej osoby konať za ucházdača